ΓΡΑΠΤΗ ΕΡΩΤΗΣΗ E-2637/00

υποβολή: Marialiese Flemming (PPE-DE) προς την Επιτροπή

(1 Αυγούστου 2000)

Θέμα: Μεταφορές ζώντων ζώων

Η οδηγία σχετικά με την προστασία των ζώων κατά τη μεταφορά τους (οδηγία αριθ. 91/628/EOK(1) στην τροποποιημένη μορφή της 1995/29/ΕΚ(2)) αποτελεί σήμερα την ισχύουσα νομική κατάσταση σε ό,τι αφορά τη μεταφορά ζώντων ζώων. Η τήρηση της ανωτέρω οδηγίας θα εξασφάλιζε καλή προστασία στα ζώα. Δυστυχώς όμως η μεταφορά της οδηγίας στα επί μέρους κράτη μέλη είναι συχνά ελλιπής. Ένα σημαντικό πρόβλημα στο πλαίσιο αυτό είναι κυρίως ο ανεπαρκής έλεγχος των μεταφορών από τις αρμόδιες αρχές.

Ποια μέτρα προτίθεται να λάβει η Επιτροπή ώστε να επιβάλλει την ορθή μεταφορά της οδηγίας 91/628/ΕΟΚ στα κράτη μέλη και να ενισχύσει τους ελέγχους κατά τις μεταφορές ζώων;

Προτίθεται η Επιτροπή να μειώσει τις εξαγωγικές επιστροφές για ζωντανά ζώα ή και να τις εξαλείψει ενδεχομένως πλήρως;

(1) ΕΕ L 340 της 11.12.1991, σελ. 17.

(2) ΕΕ L 148 της 30.6.1995, σελ. 52.

Απάντηση του κ. Byrne εξ ονόματος της Επιτροπής

(17 Οκτωβρίου 2000)

Ενώ τα κράτη μέλη είναι αρμόδια για τη σταδιακή ενίσχυση της κοινοτικής νομοθεσίας, το γραφείο Τροφίμων και Κτηνιατρικών Θεμάτων της Επιτροπής αναλαμβάνει ειδικές αποστολές ελέγχου και επιθεώρησης ώστε να εξετάζεται εάν τα κράτη μέλη εφαρμόζουν την κοινοτική νομοθεσία αποτελεσματικά και ομοιόμορφα.

Οι έλεγχοι αυτοί αποκάλυψαν ορισμένες ελλείψεις όσον αφορά τη συμμόρφωση ορισμένων κρατών μελών με την κοινοτική νομοθεσία σχετικά με την προστασία των ζώων κατά τη μεταφορά, με αποτέλεσμα την έναρξη διαδικασιών κατά ορισμένων κρατών μελών ενώ άλλα είναιπό αξιολόγηση.

Η Επιτροπή θαποβάλει στο Συμβούλιο και στο Κοινοβούλιο, πριν από τα τέλη του έτους, έκθεση σχετικά με την εφαρμογή στα κράτη μέλη της κοινοτικής νομοθεσίας για την προστασία των ζώων κατά τη μεταφορά.

Ύστερα από την ολοκλήρωση της έκθεσης αυτής η Επιτροπή σκοπεύει ναποβάλει προτάσεις για τη βελτίωση της μεταφοράς των ζώων.

Η εξαγωγή ζώντων ζώων είναι σημαντική διέξοδος για την κοινοτική αγορά βοείου κρέατος και δεν μπορεί να αντικατασταθεί από την εξαγωγή βοείου κρέατος λόγω των διαφορετικών μεθόδων σφαγής, της έλλειψης αποθηκών με ψυκτικούς θαλάμους στις χώρες εισαγωγής ή λόγω της ειδικής ζήτησης για νωπό κρέας στο επίπεδο ποιότητας που απαιτείται στις χώρες αυτές. Επιπλέον, η εξαγωγή ζώων αναπαραγωγής αποτελεί σημαντικό μέρος της συνολικής εξαγωγής ζώντων ζώων και δεν μπορεί ούτε και αυτή να αντικατασταθεί. Σε περίπτωση που η εξαγωγή ζώντων ζώων από την Κοινότητα γίνει αδύνατη με τη σταδιακή κατάργηση των επιστροφών κατά την εξαγωγή,πάρχουν άλλοι προμηθευτές που θα αναλάβουν την τροφοδότηση των αγορών αυτών. Η Αυστραλία εξάγει όλο και περισσότερα ζώντα βοοειδή στον αραβικό κόσμο, μολονότι ο χρόνος διαδρομής είναι σημαντικά μεγαλύτερος απ' ό,τι από την Κοινότητα.

Επιπλέον, ο κανονισμός της Επιτροπής (ΕΚ) 615/98 της 18ης Μαρτίου 1998 προβλέπει ειδικούς λεπτομερείς κανόνες εφαρμογής του καθεστώτος των επιστροφών κατά την εξαγωγή όσον αφορά την καλή μεταχείριση των ζώντων βοοειδών κατά τη μεταφορά σε τρίτες χώρες(1).

Σύμφωνα με τον εν λόγω κανονισμό, κάθε αποστολή βοοειδών σε τρίτη χώρα πρέπει να συμμορφώνεται, κατά την πρώτη εκφόρτωση στη χώρα του τελικού προορισμού, με την κοινοτική νομοθεσία στον κλάδο της προστασίας των ζώων κατά τη μεταφορά. Ο κανονισμός (ΕΚ) 615/98 προβλέπει τον έλεγχο των ζώων μετά την άφιξή τους στην τρίτη χώρα του τελικού προορισμού.

Εάν το αποτέλεσμα των εν λόγω επιθεωρήσεων (που πρέπει να διεξάγονται από κτηνίατρο) δεν είναι ικανοποιητικό σε ό,τι αφορά την καλή μεταχείριση των ζώων, δεν καταβάλλεται η επιστροφή κατά την εξαγωγή ή -εάν έχει ήδη καταβληθεί- πρέπει να ανακτηθεί.

(1) ΕΕ L 82 της 19.3.1998.